Isidoro Galán

Isidoro Galán Carretero (Casas de Haro (Cuencako probintzia, Espainian) 1935eko abenduaren 23a - Cartagena, 2025eko ekainaren 2a) laneko apaiz espainiarra, eraikuntzako langilea,https://www.laverdad.es/murcia/v/20100711/cartagena/curas-dejaron-huella-20100711.html?ref=https%3A%2F%2Fwww.laverdad.es%2Fmurcia%2Fv%2F20100711%2Fcartagena%2Fcuras-dejaron-huella-20100711.html CCOO sindikatuko delegatua, Euskal Herrian ezaguna zen euskal presoen familiei eskaini zien laguntzagatik. Galánek askotan bisitatu zuen Euskal Herria eta euskara ikasten ari zen. 89 urte zituelarik hil zen.

 Biografia 
Isidoro Galán Carretero Casas de Haron (Cuenca, Espainian) jaio zen, 1935eko abenduaren 23an. 1951n Jesusen Lagundian sartu zen, Aranjuezen, 16 urte zituela, eta Filosofia eta Teologia ikasketak burutu zituen. 1965eko uztailaren 15ean apaiztu zen, 30 urte zituela, Madrilgo jesuiten elizan.https://diocesisdecartagena.org/fallece-el-sacerdote-diocesano-isidoro-galan-carretero/

1960ko hamarkadan langile apaiza izan zen Cartagenan. Hiri horretara 1968an heldu zen. Mariano González Mangada eta Miguel Ángel Ondínezekin batera oinarrizko kristauen mugimendua eta HOAC bultzatu zuen, ondorioz, errepresio frankista pairatuz: 1972ko azaroaren 14an, beste apaiz batzuekin batera, ekintza subertsibo antolatzeagatik, atxilotu, jipoitu, espetxeratu eta aldi baterako Cartagenatik erbesteratu zuten.https://web.archive.org/web/20250603205311/https://industria.ccoo.es/noticia:728146--Isidoro_Galan_Carretero_primer_delegado_comarcal_de_CCOO_en_Cartagena_en_la_Transicion_fallece_a_los_88_anos%26opc_id%3D6567db0ecb52744777a10b440516b262

Isidoro Galán, Cartageneko Las 600 auzo txiro baten parrokia bateko apaiza, eraikuntzako enpresa batean (Dragados y Construcciones) langile gisa hasi zen eta lider sindikal bilakatu zen. 1976ko Murtziako eraikuntzako greba ospetsuaren buru izango zen Cartagenan. 

1978an, PCE eta Langile Komisioak legeztatu ondoren (Isidoro Galán erakunde horietara hurbildu zen), CCOOren I. Biltzar Konfederala egin zen. Une horretan, Isidoro Galánek Cartagenako CCOOren eskualdeko ordezkaria izateko konpromisoa hartu zuen, trantsizioan lehena, lanpostu horretarako boluntario askorik ez zegoen garaian. https://www.eldiario.es/murcia/sociedad/isidoro-galan-carretero-primer-delegado-comarcal-ccoo-cartagena-transicion-fallece-88-anos_1_12351691.html

Bere beste alderdi bat kulturala izan zen, ZYX plataforma editorialean eta 1974an HOACeko beste kide batzuekin batera, Cartagenako Espartaco liburu-denda mitikoaren irekieran garatu zuena. Bertan, Mariano González Mangada liburu-saltzailearekin zuen adiskidetasun sutsua nabarmendu zen. 

Euskal presoen familiekin elkartasun handia erakutsi zuen.https://www.naiz.eus/eu/esquelas/esquela/isidoro-galan-carretero Elkartasun horrek euskara ikasi nahi izatera eraman zuen. 2014an Podemos mugimenduaren batzarretan parte hartu zuen.

 Erreferentziak 

 Kanpo estekak 
 "ISIDORO GALAN CARRETERO lagunak agur esazku!", Turrune, 2025/06/03.
 :Biografia ElDiario agerkari digitalean.
 :Gara egunkaria, 2025eko ekainaren 3.

Kategoria:Cartagenarrak
Kategoria:Espainiako apaiz katolikoak
Kategoria:Espainiako langile mugimendua
Kategoria:Cartagenan hildakoak
Kategoria:Langile Komisioak
Kategoria:Antifrankismoa
Kategoria:Cuenca probintziako jendea